[{"text_idx": "#000002", "text": "Bydd y ge\u0302m, sydd yn cael ei chwarae yn Stadiwm ar ddydd Sul 4 Medi am 5.45yh, yn cael ei ddangos ar S4C, ac ar-lein ar S4C a thudalennau Facebook ac YouTube Sgorio."}, {"text_idx": "#000003", "text": "Gyda deiliad yr Adran Premier Genero yn mynd benben a\u0302\u2019r ti\u0302m a orffennodd yn ail y llynedd, dyma fydd un o gemau mwyaf y tymor newydd."}, {"text_idx": "#000004", "text": "Fe enillodd Abertawe eu trydedd pencampwriaeth o\u2019r fron y tymor diwethaf ar o\u0302l ge\u0302m gyfartal 1-1 yn erbyn Met Caerdydd ar ddiwrnod olaf y tymor."}, {"text_idx": "#000005", "text": "Fe lwyddodd Abertawe i drechu Met o ddwy go\u0302l i un yn gynharach yn y tymor, cyn i Met ennill ar giciau o\u2019r smotyn y tro nesaf i\u2019r ddau di\u0302m gwrdd, yn rowndiau\u2019r chwarteri Cwpan Adran Genero, ar eu ffordd i ennill y darian."}, {"text_idx": "#000006", "text": "Gyda fawr ddim gwahaniaeth rhwng y ddau di\u0302m y tymor diwethaf, mi fydd y ge\u0302m hon yn ddechreuad cyffrous i\u2019r tymor newydd."}, {"text_idx": "#000007", "text": "Meddai Alicia Powe, capten Abertawe: \u201cMae llwyddiant diweddar yr Euros yn dangos fod y galw am be\u0302l-droed menywod yn tyfu. Mae\u2019n blatfform anferth i be\u0302l-droed menywod yng Nghymru i weld ge\u0302m yn cael ei chwarae yn y Stadiwm a\u2019i ddarlledu ar deledu. Mae\u2019r garfan gyfan yn edrych ymlaen yn arw i fod yn rhan o\u2019r achlysur pwysig yma ac i gychwyn y tymor.\u201d"}, {"text_idx": "#000009", "text": "\u201cMae\u2019r cyffro rydyn ni wedi gweld ym myd pe\u0302l-droed menywod dros yr wythnosau diwethaf wedi bod yn anhygoel ac mae hwn yn gyfle gwych i bobl weld y dalent cyffrous sydd gennym yn y ge\u0302m ddomestig yng Nghymru, wrth i ddau o\u2019r timau gorau wynebu ei gilydd.\u201d"}, {"text_idx": "#000011", "text": "\u201cRy\u2019n ni\u2019n falch iawn o barhau ein cefnogaeth o\u2019r gynghrair ac i chwarae ein rhan yn natblygiad pe\u0302l-droed menywod yng Nghymru.\u201d"}]